มีตุ่มบริเวณแก้มก้นลูบแล้วขนุขระ ไม่เจ็บไม่คันเลยค่ะ ไม่รู้ว่าเกิดจากอะไรเเละต้องรักษายังไงหรอคะTT
สวัสดีค่ะอาการเป็นตุ่มบริเวณแก้มก้น ลูบแล้วขรุขระดังกล่าวมา อาจมีสาเหตุมาจาก ภาวะรูขุมขนอุดตันและอักเสบ ซึ่งถ้าเป็นเล็กน้อยมักจะค่อยๆยุบไปได้เอง ไม่เจ็บมาก สาเหตุอื่นๆเช่นฝี ซึ่งอาจเป็นรูขุมขนที่มีการอักเสบหรือติดเชื้อขึ้นมา โดยถ้าเป็นก้อนขนาดใหญ่ต้องได้รับยาฆ่าเชื้อและกรีดระบายออกด้วย หรือเป็นตุ่มจากหูดข้าวสุก เป็นโรคติดต่อทางการสัมผัส ผื่นผิวหนังอักเสบ มักคันร่วมด้วยในเบื้องต้นไม่ไปแกะเกาบริเวณที่เป็น ไม่เอามือไปจับบ่อยๆ ใช้น้ำเปล่าสะอาดล้างภายนอกเท่านั้นยังไม่เอายาอะไรไปทาเองเพราะยังไม่ทราบการวินิจฉัยที่แน่ชัด ใส่เสื้อผ้าที่ไม่รัดและไม่อับชื้นควรไปพบแพทย์หากตุ่มลุกลาม รู้สึกเจ็บมากขึ้น คัน ปวด มีหนองหรือเลือดไหล มีไข้ ร่วมด้วย หากเป็นแค่รูขุมขนอักเสบที่เป็นไม่มาก อาจจะหายหรือยุบไปได้เอง